Alienware sit Cherry op die koek | Netwerk24
Deur Werner Wippenaar 06 April 2021 06:30
As jy die geklik van 'n sleutelbord wil hoor en voel wanneer jy rekenaarspeletjies speel, het Dell dalk iets wat in jou kraal is.
Dell het 'n nuwe speletjieskootrekenaar in sy Alienware-reeks bekend gestel, maar dié een kom met die spreekwoordelike kersie op die koek.
Die Alienware m15 R4 Foto: Alienware
Dis natuurlik die feit dat dit met 'n meganiese sleutelbord kom en ook nie sommer nie enige sleutelbord nie – dit kom van die voorste Duitse skakelaarvervaardiger Cherry MX.
Maar hoekom meganiese sleutels?
Volgens Alienware sê hy die rekenaarspeletjie-ervaring word deur ons vingerpunte gelei en daarom is die sleutelborde van deurslaggewende belang. Dus was dit vir hom belangrik om met Cherry 'n vennootskap aan te gaan.
Die vennootskap het geboorte gegee aan die wêreld se eerste speletjie-skootrekenaars, die Alienware m15 R4 wat nou spog met die Cherry MX-meganiese sleutelbord.
Luister hier onder hoe die sleutelbord klink:
Super ?? sweet ?? news is dropping tomorrow. Until then ??@cherrymx pic.twitter.com/YKkdMhpG7a
"Die vennootskap met Cherry MX of Project X het meer as drie jaar gelede begin. Ons het die gedeelde doel gehad om 'n binêre meganiese skakelaarervaring te skep en dit in 'n skootrekenaarvorm te verklein – iets wat nog nooit voorheen gedoen is nie," sê Alienware in 'n verklaring.
"Dit was nie 'n maklike taak nie, maar dit bring die voordele van 'n meganiese sleutelbord vir die mobielerekenaarspeletjies mark. Ons glo dit kan die virtuele gevegsarenas oorheers."
Inspirasie van Back to the Future en RGB
Alienware en Cherry MX het met 'n verskeidenheid materiale en meganiese onderdele in meer as 160 prototipes geëksperimenteer en saam 'n 3,5 mm- ultralae profielsleutel ontwikkel wat meganiese komponente van vlekvrye staal bevat.
Die gewone twee Cherry MX-sleutels en die nuwe sleutels op die Alienware m15 R4. Foto: Alienware
Asof dit nie genoeg is nie, sê Alienware hy het inspirasie vir die sleutels se ontwerp geneem van die bekende DeLorean-sportmotor van die Back to the Future-flieks. Die motor se deure vlerk boontoe oop en die sleutels se veertjies werk op dieselfde manier.
Het n gif wat hier kan Insert word.
Die meganiese skakelaars lewer 'n volle sleutelafstand van 1,8 mm in 'n selfreinigende meganisme wat getoets is vir 15 miljoen sleuteldrukke per sleutel.
Benewens ongelooflike terugvoering van die sleutelbord kan die skootrekenaar geprogrammeer word om RGB-agtergrondbeligting met tot 16,8 miljoen kleure te gee.
Die m15 R4-spesifikasies en prys
Die dun en kragtige Alienware m15 bied 'n reeks indrukwekkende spesifikasies, waaronder die Intel 10-verwerker en die Nvidia GeForce RTX 3080-grafikakaart (GPU).
Die skootrekenaars word ook van Hyper-Efficient Voltage Regulation-tegnologie voorsien om te verseker jou battery hou lank. Die doeltreffendheid van die rekenaar word verder verskerp met tot 4 TB-berging, 'n mikro-SD-kaartleser en Thunderbolt 3 wat vinnig data kan laai.